**Изх. №12417 /29.08.2018 г.**

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/п/**

**ВАЛЕРИ СТОЯНОВ**

**ПРОТОКОЛ**

**І.** На 24.08.2018г. от 14.00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1078/24.08.2018г., на изпълнителния директор на ИА “ВКВПД”, в състав:

**Председател**: Калина Борисова – директор на дирекция «УСЖФ»

**Членове**: 1. Валентин Чиликов – началник отдел „УДС“, дирекция „УСЖФ“

2. Нина Мальова – главен експерт в отдел „Бюджет“, дирекция „Финанси“

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на ремонтни дейности на залата за хранене и покривните покрития на масивни едноетажни сгради на територията на ВПД“Несебър“.**

Съгласно чл. 187, ал. 1 от ЗОП, на 08.08.2018г. в профила на купувача е публикувана обява с изх. № 11560/08.08.2018г. за събиране на оферти за възлагане на горепосочената обществена поръчка със срок за получаване на офертите – 17.30 часа на 23.08.2018 година.

До крайният срок, в деловодството на ИА “ВКВПД”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта Вх. №/дата, час на постъпване | Име на участника |
| 1. | 9834/23.08.2018г. – 10.08ч. | ДЗЗД„Никстрой МГА Инвест“ |
| 2. | 9840/23.08.2018г. – 11.03ч. | „Мик Билд Русе” ЕООД |
| 3. | 9887/23.08.2018г. – 13.34ч. | „Еко Традекс Груп”АД |
| 4. | 9903/23.08.2018г.- 15.04ч. | „Стройкомерс “ЕООД |

На 24.08.2018г. с пратка от ЕКОНТ са постъпили две оферти, които бяха върнати обратно на подателите им – „Йорданов инжинеринг“ ЕООД и „Елит строй 6“ ЕООД с нарочни писма с изх.№12310/27.08.2018г. и №12311/27.08.2018г., поради обстоятелството, че същите са подадени след изтичане на крайния срок за прием на документи – 23.08.2018г. – 17:30ч.

На 24.08.2018г., председателят на комисията получи постъпилите четири оферти с Приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

При отварянето на офертaтa не присъстваха представители на участниците в процедурата.

**ІІ.** На свое закрито заседание, проведено на 27.08.2018г., определената със Заповед № 1078/24.08.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

1.Участникът **ДЗЗД„НИКСТРОЙ МГА ИНВЕСТ“,** съгласно представеният от него към офертата договор за създаване на дружество по ЗЗД от 02.07.2018г. се състои от следните дружества – „Никстрой – 99“ЕООД и „МГА Инвест“ЕООД. Същият е представил оферта с вх. № 9834/23.08.2018година. При разглеждане на документите за подбор от офертата, комисията констатира, че участникът отговаря на предварително обявените от Възложителя условия и е представил всички изискуеми документи.

**2.** Участникът **„МИК БИЛД РУСЕ” ЕООД**, **ЕИК: 202414735**  е представил оферта с вх. № 9840/23.08.2018година. При разглеждане на документите за подбор от офертата, комисията констатира, че участника не е приложил Протокол за оглед на обекта – Образец №5 от документацията за провеждане на обществената поръчка. Поради горното обстоятелство, комисията счита, че поради липсата на представен Образец №5, посочен като задължителен образец на документ, подлежащ на представяне и подписване от всеки един от участниците в процедурата за провеждане на обществената поръчка, така представената оферта от участника в процедурата не отговаря на предварително обявените от Възложителя условия и същата не следва да бъде допусната до по-нататъшно разглеждане.

**3.** Участникът **„ЕКО ТРАДЕКС ГРУП“АД**, **ЕИК 126729838** е представил оферта с вх. № 9887/23.08.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**4.** Участникът **„Стройкомерс“ЕООД**, **ЕИК 109514464** е представил оферта с вх. № 9903/23.08.2018година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**ІІ. Комисията пристъпи към проверка на предложените от участниците цена за изпълнение на поръчката и срок за изпълнение на поръчката на офертите, които са в съответствие с критериите за подбор, поставен от възложителя.**

1. Участникът **ДЗЗД„НИКСТРОЙ МГА ИНВЕСТ“** е предложил:

1.1.цена за изпълнение на поръчката в размер общо на **142 864,03 (сто четиридесет и две хиляди осемстотин шестдесет и четири лева и 0,3) лв. без ДДС.**

1.2. срок за изпълнение **40 (четиридесет) календарни дни**, считано от датата на откриване на строителна площадка.

2. Участникът **„ЕКО ТРАДЕКС ГРУП“ АД** е предложил:

2.1.цена за изпълнение на поръчката в размер общо на **156 385,82 (сто петдесет и шест хиляди триста осемдесет и пет лева и 0,82) лв. без ДДС.**

2.2. срок за изпълнение **40 (четиридесет) календарни дни**, считано от датата на откриване на строителна площадка.

3. Участникът **„Стройкомерс”ЕООД** е предложил:

3.1.цена за изпълнение на поръчката в размер общо на **157 167,05 (сто петдесет и седем хиляди сто шестдесет и седем лева и 0,5) лв. без ДДС.**

3.2. срок за изпълнение **40(четиридесет) календарни дни**, считано от датата на откриване на строителна площадка.

**ІІІ.** Комисията пристъпи към разглеждане на техническите предложения от офертите на участниците по реда на тяхното подаване. Комисията установи следното:

1.Техническото предложение за изпълнение на поръчката на участника **ДЗЗД„НИКСТРОЙ МГА ИНВЕСТ“** не съдържа в тяхната съвкупност посочените в показател „качество на техническото предложение“, част от методиката за определяне на комплексна оценка на офертите на участниците, пет задължителни елемента, подробно описани и изчерпателно посочени като съдържание в документацията към поканата, а именно:

- по отношение посочената организация на работа по време на отделните етапи на строителството, същите са изброени, но липсва приложено разпределение на техническите и човешките ресурси по видове работи и видове дейности, които обезпечават конкретно тези ресурси/ първи и трети задължителен елемент от показател“качество на техническото предложение“;

- липсва подробно и изчерпателно посочване на всички процеси и технологията на изпълнение на всяка една от видовете работи от етапа на нейната подготовка до етапа на пълното й завършване/втори задължителен елемент от разглеждания показател“качество на техническото предложение/;

- липсва описание на методите, които участникът ще използва за контрол върху доставките на материалите и влагането им, необходими на различните етапи от изпълнението на строителството/пети задължителен елемент от разглеждания показател“качество на техническото предложение“/. Описано е само, че всички доставки на основни строителни материали ще се приемат в склада на обекта с придружаващи ги документи, което не покрива задължителното изискване за задължително описание на методите, които участникът ще използва за контрол върху доставките на материалите и влагането им в обекта.

Поради констатираните пропуски в техническото предложение на участника, комисията не допуска същия до оценката му.

2.Техническото предложение за изпълнение на поръчката на участника **„ЕКО ТРАДЕКС ГРУП“ АД“** е изготвено съгласно изискванията на Възложителя. Комисията го допуска до оценяване.

3.Техническото предложение за изпълнение на поръчката на участника **„Стройкомерс”ЕООД** е изготвено съгласно изискванията на Възложителя. Комисията го допуска до оценяване.

**ІV.** Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | Вх. №/дата и час | Участник | Оценка | Мотиви на комисията |
| 1. | Вх. № 9887/23.08.2018г. -11.03ч. | **„ЕКО ТРАДЕКС ГРУП”АД** | **100 т./ 50%** | Представената от участника предварителна концепция съдържа:  1. Oрганизация на работа по време на отделните етапи на строителство и по видове СМР, с включени мерки по изпълнение на изискванията на всички части на проекта и изискванията на обявата/ раздел В от техническото предложение с приложено разпределение на техническите и човешки ресурси за реализиране на поръчката по видове работи. В нарочна таблица в т.6 „Разпределение на техническите и човешки ресурси за реализиране на поръчката по видове работи“ са описани подробно основните видове СМР и етапите за изпълнението им с разпределение както на техническите, така и на човешките ресурси, като същите са конкретизирани и в отделни таблици с наименование : 4.1 „Технически ресурси – механизация и техническо оборудване“ и 4.2.“ Трудови ресурси“, като част от обособена т.4 от предложението, озаглавена „Организация, мобилизация и разпределение на използваните от участника ресурси“.Подробно описание на изполваните от участника технически и човешки ресурси е налице и в т.4 от предложението на участника, като същите са описани изчерпателно, при описание на отделните групи СМР, а именно – СМР за ремонт на скатен покрив, СМР за ремонт на плоски покриви – 3бр., СМР за ремонт на покривното покритие на едноетажни монолитни сгради. **2.**Последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване./т.3 от техническото предложение/.Направено е таблично подробно описание на основните видове дейности и етапи на изпълнение на поръчката, последователност на изпълнение на СМР и взаимообвързаност на конкретните действия при изпълнение на дейностите, с подробно разписани стъпки за всяка от тях.Подробно е разписана в табличен вид и техническата спецификация на материалите за изпълнение на поръчката.  **3**. Организация на работа, която ще създаде за действията на техническите лица, ангажирани в изпълнението на строителството, както и координацията между тях/ т.4 Възстановителни дейности, б.D/. Подробно е разписана организацията и подхода за изпълнение на обекта/т.1 от б.D/, както и комуникацията между изпълнителя и останалите участници в инвестиционния процес и вътрешен контрол на изпълнителя/т.2 от б.D/, подробно описание на начините за разпределение на дейностите и отговорностите между ръководните технически лица във връзка с изпълнението на дейностите/т.3 от б.D/ Посочва методите на работа, гарантиращи: срочност и качество на изпълнението, както и действията, с които се ангажира за постигане на срочност и качество. Налице са подробно разписани отговорности и задачи за всеки от членовете на екипа поотделно, както и взаимовръзките в екипа и извън него на необходимите нива на комуникация.  В т.5 от същия раздел са разписани подробно отношенията и връзките на контрол, ваимодействие и координация между предлаганите от участника специалисти по начин, гарантиращ качественото и навременно изпълнение на поръчката. Изложението е онагледено с органиграма, като в т.6 е направено подробно описание и на вътрешния контрол, който изпълнителя ще осъществява както при изпълнението на поръчката, така и през гаранционния период.В нарочни таблици са описани : организационен план за привеждане в действие на мерките за осигуряване на качество, организационни мероприятия свързани с разпределението на човешкия ресурс за качествено изпълнение на СМР, видовете и периодичността на контролните взаимодействия с другите страни, пряко ангажирани в строителния процес и т.н.  **4**. В раздел Е „Мерки, които ще се предприемат от участника за осигуряване на здравословни и безопасни условия на труд на собствения си персонал“, участникът е разписал подробни инструкции за безопасна работа, видовете лични предпазни средства и стандартите за тях, конкретните мерки и изисквания за осигуряване на безопасност при извършване на СМР, включително за местата със специфични рискове, както и ликвидиране на евентуални пожари и други аварии.  **5**. В нарочен раздел F, озаглавен „Методи, които ще използва участникът за контрол върху качеството на доставките на материалите и влагането им, необходими при изпълнение на строителството са изчерпателно описани: мерките за вътрешен контрол при получаване на материали и продукти, описание на входящия контрол, контрола и качеството на строителните материали, описание на мерките за контрол на качеството на материалите за обекта, както и контрола върху транспортирането и съхранението на материалите, логистиката и външния контрол от акредитираните органи за контрол.  **6.** В раздел G „ Други организационни дейности, чието включване ще доведе до повишаване на качеството и ефективността при изпълнение на поръчката, участникът е предложил редица дейности, чието изпълнение няма да доведе до повишаване предвидената прогнозна стойност за изпълнението й, а именно:  Създаване на електронно базирана платформа за управление на оперативна информация, оборудване на временно работно място на обекта, създаване на мобилна работилница за отстраняване на дребни повреди, описание на действията, които ще бъдает създадени на обекта за работа при лоши метеорологични условия и др. |
| 2. | Вх.№9903/23.08.2018г. – 15.04ч. | **“Стройкомерс“ЕООД** | **100т./**  **50%** | Представената от участника предварителна концепция съдържа:  **1.** Oрганизация на работа по време на отделните етапи на строителство и по видове СМР, с посочена последователност на изпълнението на СМР, с формулирани отделни етапи на изпълнение, включително приемане и отчитане на строителството, завършване на обекта и предаването и приемането му, с включени мерки по изпълнение на изискванията на всички части за изпълнение на обекта, при съобразяване изискванията на обявата с приложено в нарочна таблица 1.2.“Мерки по изпълнение на изискванията, посочени в техническата спецификация с приложено разпределение на техническите и човешки ресурси за реализиране на поръчката по видове работи“ с подробно разписано разпределение на техническите и човешки ресурси за реализиране на поръчката.В отделни изложения е описана и самата организация на механизацията и работната ръка, както и организацията на съставянето на изискуемите документи в процеса на строителството на обекта.  **2.**Последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В т.2.1. Последователност на процесите, същите са описани по етапи, с подробно разписани срокове за изпълнение на всеки етап и вид дейност, необходими човешки ресурси, механизация и материали.  В т. 3. „Организация на работа, създадена за действията на техническите лица, ангажирани в изпълнението на строителството, както и координацията между тях са подробно разписани методите на работа, гарантиращи срочност и качество на изпълнението и действия за постигането им/3.1./, организация на работа на персонала и необходимата техника за изпълнението на строително-монтажните работи, в съответствие с предварително обявените условия на обществената поръчка. Описана е подробно както организацията на ръководния екип, така и на изпълнителския състав на изпълнителя с конкретнитеотговорности и задачи на всеки от членовете на екипа. Посочена е и организацията на работната ръка и на механизацията  **4**. В нарочен раздел 4 „Мерки за осигуряване на здравословни и безопасни условия на труд на собствения си персонал“ са посочени личните предпазни средства, предвидени за работа на екипа и изпълнителския състав на обекта, като са подробно описани и видовете дейности и мерки за осигуряването им.  **5**. В специален раздел – 5.“Методи, които ще използваме за контрол върху качеството на доставките на материалите и влагането им, необходими при изпълнение на строителството“ е подробно описана организацията на доставките на материали, описани са предвижданите мерки и процедури за осигуряване на качеството на СМР, както и предвижданото качество на влаганите материали, както и методите на работа при установяване на несъответствия и контрол по подмяна и корекция. Предвидена в тази насока е и система за поетапен и текущ контрол при реализиране на строително-монтажната програма на обекта.  **6**.В техническото предложение на участника са посочени и други дейности, извън посочените в изискванията на възложителя, като е обосновано, че тяхното включване ще доведе до повишаване качеството на изпълнение на поръчката, без да се завишава стойността й, а именно: предвидени са мерки за опазване на околната среда, както и организиране на работния процес, така че да не се прекъсва нормалния процес на функциониране на обектите. Предвидени са и дейности по осигуряване достъп до сгради, учреждения, магазини , паркинги , улици, тротоари и други елементи на градската среда, осигуряване на достъп до комунални услуги/при евентуално прекъсване на такива/ и др. |

**V.** Комисията продължи своята работа на 28.07.2018г. като поради отсъствието на редовния й член – Нина Мальова -главен експерт в отдел“Бюджет“ в дирекция „Финанси“, участие в работата й взе резервния член – Веска Минкова – главен експерт в отдел „Бюджет“, дирекция „Финанси“. Комисията пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

1. Участникът **„ЕКО ТРАДЕКС ГРУП”АД** е предложил:

1.1. цена за изпълнение на поръчката в размер общо на **156 385,82 (сто петдесет и шест хиляди триста осемдесет и пет лева и 0,82) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 156 385.82/156 385.82x100 = 100 точки**

**П2=100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 100х50% + 100 х50%=50 +50=100 точки**

2. Участникът **„Стройкомерс”ЕООД** е предложил:

2.1. цена за изпълнение на поръчката в размер общо на **157 167,05(сто петдесет и седем хиляди сто шестдесет и седем лева и 0,5) лв.** без ДДС.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 156 385.82/ 157 167.05 х 100 = 99.50 точки**

**П2 = 99.50 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 100х50% + 99.50 х50%= 50+49.75 = 99.75 точки**

**VI. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„ЕКО ТРАДЕКС ГРУП“АД** | **100.00** |
| **2.** | **„СТРОЙКОМЕРС”ЕООД** | **99.75** |

Комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **“Извършване на ремонтни дейности на залата за хранене и покривните покритияна масивни едноетажни сгради на територията на ВПД“Несебър“** предлага за изпълнител на обществената поръчка класирания на първо мястоучастник **„ЕКО ТРАДЕКС ГРУП”АД** с оферта вх. № 9887/23.08.2018г. и **комплексна оценка от 100.00 точки.**

Комисията, определена със Заповед № 1078/24.08.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**Председател**: Калина Борисова ........./п/.......

**Членове**: 1. Валентин Чиликов ........../п/........

2. Веска Минкова ........../п/.........